Rusija koristi zemni plin da bi udaljila Ukrajinu od Europske unije
Ruski Gazprom nudio je popust od osam milijardi dolara ako se Ukrajina pridruži carinskoj uniji Rusije, Bjelorusije i Kazahstana
Viktor Chumak, direktor Ukrajinskog političkog instituta, kaže da ispitivanja javnog mnijenja konstantno pokazuju da je preko 70 posto Ukrajinaca za to da se Ukrajina pridruži Europskoj uniji. On kaže da su ukrajinska vlada i oporba u razmimoilaženju samo kada je u pitanju taktika postizanja istog cilja - priključenja Europskoj uniji. Rusija i Ukrajina vode teške pregovore kako bi se izbjegao treći prijepor oko zemnog plina u posljednjih pet godina. Prošli petak ruski predsjednik Dmitrij Medvedev je upozorio Ukrajinu da ne može jednostavno otkazati postojeće ugovore. Ranije, ukrajinski predsjednik Viktor Janukovič zaprijetio je Rusiji da će zatražiti medjunarodnu arbitražu da presudi u sukobu oko ukrajinske najveće uvozne stavke - ruskog zemnog plina. Taj potez dovodi u pitanje napredak u rusko-ukrajinskim odnosima do kojeg je trebalo doći nakon prošlogodišnje pobjedei Janukovića na predsjedničkim izborima u Ukrajini, na kojima je on bio smatran pro-ruskim kandidatom. Glasnogovornik ukrajinske vlade Oleg Voloshin, rekao je u intervju u Kijevu da je uzrok prijepora to što se Ukrajina odbija pridružiti ruskoj carinskoj uniji, te da Ukrajina želi biti u prijateljskim odnosima s Rusijom, ali da se želi približiti Europskoj uniji. Prošle godine ruski su čelnici pokušali uvjeriti predsjednika Janukoviča u koristi pridruživanja carinskoj uniji s Rusijom, Bjelorusijom i Kazahstanom. Tvrtka Gazprom je nudila popust u vrijednosti od osam milijardi dolara u cijeni plina, no ukrajinski je predsjednik te ponude opetovano odbijao. Viktor Chumak, direktor Ukrajinskog političkog instituta, kaže da ispitivanja javnog mnijenja konstantno pokazuju da je preko 70 posto Ukrajinaca za to da se Ukrajina pridruži Europskoj uniji. On kaže da su ukrajinska vlada i oporba u razmimoilaženju samo kada je u pitanju taktika postizanja istog cilja - priključenja Europskoj uniji. U izjavama za javnost u vrijeme ukrajinskog dana neovisnosti 24. kolovoza, predsjednik Januković je jasno rekao da je njegov 10-godišnji cilj priključenje Ukrajine Europskoj uniji, te da se nada da će u prosincu biti potpisan okvirni dogovor po tom pitanju. Oleg Voloshin to komentira ovim riječima: "Naš je stav da mi uistinu želimo postati član i dio Europske unije." Usporedo s razgovorima s Europom, Ukrajina pregovara i s Moskvom oko 10-godišnjeg ugovora o isporuci plina, a ti se pregovori sve više zaoštravaju. Prošli utorak ruski premijer Vladimir Putin simbolično je otvorio Sjeverni tok – izravni plinovod izmedju Rusije i Njemačke koji ide ispod Baltičkog mora. Taj je cjevovod u stvari zaobilaznica duga tisuću dvjesto kilometara oko zemalja koje se nalaze između, kao što je Ukrajina. Uvjeren u to da je Rusija u nadmoćnom položaju, premijer Putin je rekao da će Ukrajina dobiti popust, ako dopusti ruskoj državnoj kompaniji Gazprom kupovinu Naftogaza, ukrajinske državne tvrtke. Alyona Getmanchuk, direktorica kijevskog Instituta za svjetsku politiku, vjeruje da predstoji još jedan spor oko plina. U posljednjem prijeporu, u siječnju 2009., Rusija je prekinula s dostavom plina Ukrajini, što je imalo posljedice na najmanje deset drugih europskih zemalja.